Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel ilmoitti ulottavansa ankarammat kuulustelutekniikat -
koskemaan myös epäiltyjä juutalaismilitantteja.
Ilmoitus tuli Länsirannalla sattuneen iskun jälkeen.
Netanjahu yrittää koota USA:n juutalaisia -
Iranin ydinsopimuksen vastaiselle kannalle.
YK:n Jemenin-lähettiläs uskoo, että hänen suunnitelmansa -
neljä kuukautta kestäneen konfliktin ratkaisemiseksi -
alkaa saada lisää kannatusta sodan osapuolten keskuudessa.
Israel ulottaa ankarammat kuulustelutekniikat -
koskemaan myös epäiltyjä juutalaismilitantteja.
Ilmoitus tuli Länsirannalla sattuneen iskun jälkeen.
Israel ilmoitti alkavansa pidättää ilman oikeudenkäyntiä israelilaisia, -
joiden epäillään harjoittavan poliittis- ta väkivaltaa palestiinalaisia kohtaan.
Turvallisuuskabinettia on vaadittu -
panemaan kuriin väkivaltaiset äärioikeistolaiset juutalaisryhmät, -
sen jälkeen kun palestiinalaislapsi kuoli sekä tämän vanhemmat ja veli -
loukkaantuivat vakavasti tuhopoltossa 31.7.
Puolustusministeri liitti päätöksen osaksi Israelin imagon ylläpitämistä.
Aiomme taistella juutalaista terrorismia vastaan kompromisseitta.
Taistelua käydään maan imagosta. Emme aio luovuttaa.
Kabinetti on tehnyt joitakin tärkeitä päätöksiä.
Suositukseni hallinnollisten pidätysten laajentamisesta hyväksyttiin.
Ensimmäinen pidätys tehtiin maanantaina.
Pidätettyä epäillään osallistumisesta nationalistiseen rikolliseen toimintaan.
Häntä syytetään mm. kirkkojen tuhopoltoista viime kuukausina.
Muissa uutisissa: Netanjahu yritti koota USA:n juutalaisia -
Obaman ajaman ydinsopimuksen vastaiselle kannalle.
Ydinsopimus on määrä viedä Yhdysvaltain kongressin käsittelyyn.
Netanjahu sanoi sopimuksen tuovan tuhoisan sodan uhkan Lähi-itään.
Juutalaisryhmien järjestämässä videopuheessa -
Netanjahu toisti Israelin argumentit, että heinäkuun 14. päivän sopimus -
ei riitä hillitsemään ydinprojekteja, -
jotka takaavat Iranille kyvyn valmistaa pommeja, -
samalla kun pakotteita helpotetaan, -
mikä auttaa Irania konfliktien rahoittamisessa.
Tämä on tärkein näkökohta: -
Ydinsopimus ei tuki Iranin tietä pommiin.
Se itse asiassa tasoittaa Iranin tietä pommiin.
Mikä pahinta, se suo Iranille kaksi tietä pommiin: -
Iran saa hankittua pommin noudattamalla sopimusta -
tai Iran saa hankittua pommin rikkomalla sopimusta.
Tutkimusten mukaan USA:n juutalaiset ovat eri mieltä keskenään -
kiistasta, joka on hiertänyt Yhdysvaltain ja Israelin suhteita.
Netanjahu kuvaili, että ydinsopimuk- sen vastustaminen ylittää puoluerajat.
Hän myös torjui Obaman hallinnon vasta-argumentin, -
että sopimus on ainoa keino välttää sota Iranin kanssa.
En vastusta sopimusta siksi, että haluaisin sotaa. Vastustan sopimusta,-
koska haluan estää sodan. Ja tämä sopimus tuo sodan.
Se käynnistää ydinasekilpailun Lähi-idässä, -
ja se ruokkii Iranin terrorismia ja aggressiota.
Se kasvattaa sodan, kenties historian kauheimman sodan, todennäköisyyttä.
Se, mitä nyt teemme, vaikuttaa meidän, -
lastemme ja lastenlastemme elämään Israelissa, Amerikassa ja kaikkialla.
Nyt on aika ilmaista kantansa. Vastusta tätä vaarallista sopimusta.
Jos kongressi äänestää sopimuksen nurin, -
USA saattaa jäädä häviölle, kun taas viisi muuta suurvaltaa, -
Venäjä, Kiina, Ranska, Iso-Britannia ja Saksa, -
saattavat hakea sopua Iranin kanssa kauppasopimusten houkuttelemina.
Netanjahu rauhoitteli kuitenkin sanomalla, -
että yritykset harkitsisivat tarkkaan, lähteäkö Iranin markkinoille, -
jos hintana on liiketoimintamahdolli- suuksien menettäminen USA:ssa.
Netanjahu suututti Obaman hallintoa maaliskuussa -
pitämällä Iranin-vastaisen puheen kongressissa.
Netanjahu kuvaili itseään Israelin kansan lähettiläänä.
Israelilaisista valtaosa jakaa hänen huolensa Iranin ydinsopimuksesta.
Muissa uutisissa: Presidentti Obama -
tapasi yli kaksikymmentä juutalais- yhteisön johtajaa Yhdysvalloissa -
pyrkimyksenään saada taivuteltua nämä ydinsopimuksen taakse.
Obaman mukaan sopimus takaisi ulkovalloille kyvyn varmistaa, -
ettei Iran kehitä ydinaseita.
Hän toisti USA:n lupauksen Israelin turvallisuuden puolustamisesta.
Muita uutisia: palestiinalaispresidentti Abbas saapui Kairoon, -
jossa hän tapasi Arabiliiton pääsihteeri al-Arabin -
ja Egyptin ulkoministeri Shukrin.
He keskustelivat väkivallan lisääntymisestä Länsirannalla, -
ja Abbas nosti esiin erityisesti "Israelin viimeaikaiset rikkomukset".
Abbasin osallistunee Suezin uuden kanavan avajaisiin huomenna.
Muita uutisia: Israel vaatii YK:n turvallisuusneuvostoa -
tuomitsemaan palestiinalaisten kiihottamisen terroriin, -
sen jälkeen kun kaksi israelilaista loukkaantui Itä-Jerusalemissa -
palestiinalaisten palopommista.
Israelin Yhdysvaltain-lähettiläs Ron Prosor sanoi, -
että Israel tuomitsi ankarasti kaikki terroriteot ja iskut, -
mutta palestiinalaisjohto ja ulkovallat pysyttelivät oudoksuttavan hiljaa, -
kun Israelin kansalainen loukkaantui.
Sitten Jemenin konfliktiin: -
YK:n Jemenin-lähettiläs uskoo, että hänen suunnitelmansa -
neljä kuukautta kestäneen konfliktin ratkaisemiseksi -
on alkanut saada lisää kannatusta sodan osapuolten keskuudessa.
[Lähettiläs] kokee, että hänen suunnitelmansa on saanut kannatusta.
Suunnitelmassa on seitsemän kohtaa.
Hän uskoo, että sen kannatus sodan osapuolten keskuudessa kasvaa.
Saudi-Arabian reaktio on ollut positiivinen, samoin Jemenin.
Hän kokee, että Genevessä vauhtiin laitettu prosessi menee eteenpäin.
YK:n johtamat neuvottelut, jotka alkoivat kesäkuussa -
Iranin tukemien huthikapinallisten -
ja saudien tukeman hallinnon tukijoiden välillä, -
eivät johtaneet taistelujen loppumiseen.
YK:n mukaan sodassa on kuollut lähes 2 000 siviiliä.
YK-lähettilään mukaan päästiin periaatteelliseen sopimukseen -
tulitauosta ja joukkojen vetäytymisestä, -
mikä voi johtaa vihamielisyyksien loppumiseen.
Sitten Jordaniaan: -
Saudi-Arabian varakruununprinssi ja puolustusministeri bin Salman -
tapasi Jordanian kuningas Abdullahin. He keskustelivat yhteistyöstä, -
mm. saudijohtoisesta operaatiosta huthikapinallisia vastaan Jemenissä -
ja yhteisestä taistelusta islamilaista ekstremismiä vastaan.
Tässä olivat uutiset Jerusalemista.
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa! Huomiseen!
Suomennos: Marianne Tenetz